Han var politisk aktiv for Høyre i sin ungdom, deltok på Unge Høyres elitekurs i 1964, og var formann i Steinkjer Unge Høyre i ett år samt formann i Nord-Trøndelag Unge Høyre 1966–1968. Pedersen ble senere engasjert i Fremskrittspartiet, og var medlem av Masfjorden kommunestyre inntil 2003. Han fungerte som Fremskrittspartiets gruppeleder fra 1993, og meldte overgang til Det Liberale Folkepartiet i løpet av sin siste periode.